મોદી સરકાર પર દેશની આર્થિક વ્યવસ્થા મામલે અનેકવાર સવાલ થયા છે, એવામાં વર્લ્ડ બેંક તરફથી આ મામલે મોદી સરકાર માટે સારા સમાચાર આવ્યા છે. વર્લ્ડ બેંક દ્વારા વર્ષ 2018માં ભારતનો વિકાસ દર 7.3 ટકા રહેવાનું અનુમાન લગાવવામાં આવ્યું છે. સાથે જ કહેવામાં આવ્યું છે કે, આવનારા વર્ષોમાં ભારત 7.5 ટકાના દરે આગળ વધી શકે છે. બુધવારે વર્લ્જ બેંકે 2018 ગ્લોબલ ઇકોનોમિક પ્રોસ્પેક્ટ રિલીઝ કર્યું હતું, જેમાં આ વાતો કહેવામાં આવી હતી. હાલમાં સેન્ટ્રલ સ્ટેટિસ્ટિક્સ ઓફિસ દ્વારા જાહેર કરવામાં આવેલ આંકડાઓમાં ભારતનો વિકાસ દર ઓછો રહેવાનું અનુમાન લગાવવામાં આવ્યું હતું. એ રિપોર્ટ બાદ વિપક્ષે મોદી સરકારને નિશાન બનાવી હતી. વિપક્ષના સવાલો સામે મોદી સરકારના કેટલાક મંત્રીઓએ પોતાની વાત પણ મુકી હતી, સરકારનો બચાવ કરવા માટે નાણાંમંત્રી પોતે મીડિયા સામે આવ્યા હતા.